राहुल गांधी देश में ही नहीं विदेशों में भी बेइज्जती कराने लगते हैं: गिरिराज सिंह
अमेरिका के पूर्व राष्ट्रपति बराक ओबामा की किताब में राहुल गांधी को लेकर की गई टिप्पणी पर बीजेपी नेता और केंद्रीय मंत्री गिरिराज सिंह ने तंज कसा है।
नई दिल्ली: अमेरिका के पूर्व राष्ट्रपति बराक ओबामा की किताब में राहुल गांधी को लेकर की गई टिप्पणी पर बीजेपी नेता और केंद्रीय मंत्री गिरिराज सिंह ने तंज कसा है। उन्होंने कहा कि राहुल गांधी देश में ही नहीं बल्कि विदेश में भी बेइज्जती कराने लगते हैं। उन्होंने कहा कि जैसे ही राहुल गांधी की देश में बेइज्जती कमती है वे विदेश में बेइज्जती कराने लगते हैं।दरअसल, बराक ओबामा अपनी आत्मकथा 'ए प्रॉमिस्ड लैंड' (A promised Land) में कांग्रेस के पूर्व अध्यक्ष राहुल गांधी  को 'नर्वस नेता' और अपरिपक्व व्यक्ति बताया है। ओबामा ने अपनी किताब में राहुल गांधी को एक कम योग्यता और जुनून वाला नेता बताया है। अमेरिका के पूर्व राष्ट्रपति बराक ओबामा का कहना है कि कांग्रेस नेता राहुल गांधी में एक ऐसे 'घबराए' हुए और अनगढ़ छात्र के गुण हैं जो अपने शिक्षक को प्रभावित करने की चाहत रखता है । किताब में ओबामा ने भारत के पूर्व प्रधानमंत्री मनमोहन सिंह और सोनिया गांधी का भी जिक्र किया है।पढ़ें-ओबामा ने अपनी किताब में लिखा 'नर्वस राहुल गांधी में योग्यता और जुनून की कमी', सोनिया मनमोहन पर भी टिप्पणीबराक ओबामा ने अपनी किताब में लिखा है, ‘राहुल गांधी एक ऐसे छात्र हैं जिन्होंने कोर्सवर्क तो किया है और शिक्षक को प्रभावित करने के लिए उत्सुक भी रहे लेकिन इस विषय में महारत हासिल करने के लिए या तो योग्यता नहीं है या जुनून की कमी है।’ उन्होंने राहुल गांधी को ‘नर्वस और बेडौल गुणवत्ता वाला’ भी बताया है। 'ए प्रॉमिस्ड लैंड' में पूर्व राष्ट्रपति ने दुनियाभर के राजनीतिक नेताओं के अलावा अन्य विषयों पर भी बात की है।